text: [{"text_idx": "#000003", "text": "Ministeerri Fayyaaa Qaamoleen qajeelfama tatamsaa\u2019a Covid-19 too\u2019achuuf bahe Cabsan hidhaa waggaa lama hanga sadiin kan adabaman ta\u2019u ibse"}, {"text_idx": "#000004", "text": "Ministeerri Fayyaaa Itoophiyaa fi Abbaan Alangaa Federaalaa ibsa guyyaa har\u2019aa keennanniin , tatamsaa\u2019a Vaayirasichaa too\u2019achuuf sosochii namootaa fi hawaasummaa ilaalchisee dhorkamaa fi qajeelfama yakkaan nama gaaffachiisu ifoomsaniiru."}, {"text_idx": "#000007", "text": "Namni dhuunfaa Vaayirasichaan qabame akka hawaasatti hin makamne, dirqama ta\u2019ee yoo argame of eeggannoo barbaachisu godhuu akka qabu, Akkasumas haala vaayrasicha dabarsuu danda\u2019uun nama fayyaa qabutti dhiyaatee argamnaan seeraan kan gaafatamu ta\u2019u ibsame."}, {"text_idx": "#000008", "text": "Iddoo kamittuu hagguuggii fuulaa malee socho\u2019uun dhorkaa yoo ta\u2019uu, dhaabbileen tajaajila laatanii fi dhaabbileen daldalaa qaama haguuggii fuulaa hin godhanneef tajaajila akka hin kennine qajeelfamichi kan dhorku ta\u2019uu Ministeerri Fayyaa fi Abbaan Alangaa Federaalaa ibsa waliin ta\u2019uun har\u2019a baasaniin ifoomsaniiru."}, {"text_idx": "#000009", "text": "Sosochii Geejjibaa, Ispoortii fi walga\u2019iin hawaasummaa fi kanneen biroo dambii dhaabbileen dhimmichi isaan ilaallatu baasaniin hojiirra oola jedhame"}, {"text_idx": "#000010", "text": "Walga\u2019iin walqabatee qaamni walga\u2019ii waame, qajeelfamoota tatamsaa\u2019a vaayirasichaa too\u2019achuuf bahan irratti hundaa\u2019uun haala mijeessu fi hojii irra oolchuu akka qabu, Akkasumas Lakkoofsi namoota hirmaatanii 50 qofa akka ta\u2019u murteeffamee jira."}, {"text_idx": "#000017", "text": "Dawaan waldhaansa dhibee Covid-19\u2019f yaalii irraa ture bu\u2019aa gaarii argamsiisuun ibsame."}]